**ΠΑΝΕΠΙΣΤΗΜΙΟ ΘΕΣΣΑΛΙΑΣ**

**ΠΑΙΔΑΓΩΓΙΚΟ ΤΜΗΜΑ ΠΡΟΣΧΟΛΙΚΗΣ ΕΚΠΑΙΔΕΥΣΗΣ**

**ΑΝΑΛΥΤΙΚΕΣ ΠΛΗΡΟΦΟΡΙΕΣ ΕΡΕΥΝΑΣ**

[**Γενικές πληροφορίες / οδηγίες:**

* Προκειμένου η επιτροπή να είναι σε θέση να αξιολογήσει την έρευνά σας σχετικά με θέματα δεοντολογίας, χρειάζεται να παρέχετε συγκεκριμένες πληροφορίες, με όσο γίνεται μεγαλύτερη ακρίβεια και σαφήνεια στο παρόν έντυπο (βλ. οδηγίες σε κάθε ενότητα παρακάτω).
* Οποιοδήποτε εργαλείο πρόκειται να χρησιμοποιηθεί και αναφέρεται στην ενότητα 4 παρακάτω, π.χ. οδηγός συνέντευξης, ερωτηματολόγιο, θα πρέπει να κατατεθεί είτε ξεχωριστά είτε σε παράρτημα στο τέλος του εντύπου.
* Το κείμενο δεν θα πρέπει να υπερβαίνει τις 6 σελίδες.
* Μην αλλάζετε την γραμματοσειρά, τη μορφοποίηση και τα περιθώρια του εντύπου. Σβήστε τις οδηγίες (όλα τα κείμενα με γραμματοσειρά σε μπλε χρώμα) αφού συμπληρώσετε το παρόν έντυπο.
* Μην ξεχάσετε να βάλετε τα στοιχεία σας στο όνομα του αρχείου, π.χ. Erevna\_Papadopoulou\_Sept2023.doc. Να το αποστείλετε στο ([g-ece@ece.uth.gr](mailto:g-ece@ece.uth.gr)) μαζί με τα συνοδευτικά έγγραφα και όχι ξεχωριστά, τα οποία θα πρέπει να είναι σε επεξεργάσιμη μορφή π.χ. docx, odt.]

**Προς:** την Εσωτερική Επιτροπή Ηθικής και Δεοντολογίας του Παιδαγωγικού Τμήματος Προσχολικής Εκπαίδευσης, του Πανεπιστημίου Θεσσαλίας.

**Τίτλος:**

**Επιστημονικώς Υπεύθυνος/η/οι:**

(Στην περίπτωση εργασιών φοιτητών/τριών, συμπληρώστε τα στοιχεία του/της επιβλέποντός/ουσάς σας. Στην περίπτωση ερευνητικής ομάδας, αναφέρετε ξεχωριστά τα μέλη και τους ρόλους.)

**Σχέση με το Πρόγραμμα Σπουδών του Τμήματος……….:**

(π.χ. «μεταπτυχιακή εργασία της ……. φοιτήτριας του ΠΜΣ «…….», Τμήμα……, ΠΘ», ή «ανεξάρτητη έρευνα» εάν δεν σχετίζεται με κάποια εκπόνηση διατριβής ή διπλωματικής εργασίας)

**1. Σκοπός της έρευνας**

(ποιο είναι το «ζητούμενο» της προτεινόμενης έρευνας-αναφέρετε τον/τους ερευνητικό στόχο/ους και τη συμβολή της)

**2. Μέθοδος**

(**Περιγράψτε τα παρακάτω:**

* Το δείγμα και τα χαρακτηριστικά του, π.χ. ηλικία συμμετεχόντων/ουσών, αν πρόκειται για ευαίσθητη κοινωνική ομάδα (π.χ. φυλακισμένοι/ες, παιδιά, ψυχικά πάσχοντες/ουσες, κ.λπ.).
* Τη διαδικασία αρχικής επικοινωνίας με τους/τις συμμετέχοντες/ουσες για την προσέλκυσή τους, π.χ., θα αναρτήσετε ανακοίνωση σε μέσα κοινωνικής δικτύωσης, θα έρθετε σε επαφή με κάποια δομή/οργανισμό, κ.λπ.
* Τη διαδικασία επιλογής του δείγματος, π.χ. αναφέρετε τα κριτήρια επιλογής.
* Την ερευνητική διαδικασία, δηλαδή περιγράψτε με ακρίβεια τι ακριβώς θα κληθούν να κάνουν οι συμμετέχοντες/ουσες στην έρευνα και τι εργαλεία θα χρησιμοποιηθούν (π.χ. ερωτηματολόγιας με τυχόν βιβλιογραφική αναφορά, οδηγός συνέντευξης, έργα/δοκιμασίες, κ.λπ.).
* Τη μέθοδο ανάλυσης των δεδομένων.

**3. Απαιτούμενη έγκριση από φορείς**

(π.χ. επιστημονική επιτροπή νοσοκομείου, διεύθυνση σχολείου, κοκ. Περιγράψτε αναλυτικά τη διαδικασία ενημέρωσης του φορέα και εφόσον χρησιμοποιήσετε κάποιο έντυπο, επισυνάψτε το.)

**4. Ζητήματα δεοντολογίας**

(**Περιγράψτε με λεπτομέρεια:**

* Τη διαδικασία διασφάλισης της εθελοντικής συμμετοχής των συμμετεχόντων/ουσών (Επισημαίνεται ότι τα δεοντολογικά θέματα που αναφέρονται σε αυτήν την ενότητα είναι ενδεικτικά και δεν αφορούν όλες τις έρευνες. Ενδέχεται, ανάλογα με την έρευνά σας, να χρειάζεται να συμπεριλάβετε και άλλα δεοντολογικά θέματα που δεν αναφέρονται εδώ.)

Α. Σε περίπτωση που πρόκειται για έρευνα όπου τίθενται ζητήματα ασύμμετρης σχέσης μεταξύ ερευνητή/τριας και συμμετεχόντων/ουσών λόγω της ιδιότητας του/της ερευνητή/τριας (π.χ. συλλογή δεδομένων από τα παιδιά μιας σχολικής τάξης όταν ο/η ερευνητής/τρια είναι ο/η εκπαιδευτικός της τάξης ή από φοιτητές/τριες όταν ο/η ερευνητής/τρια είναι ο/η καθηγητής/τρια τους), συζητείστε πώς θα διασφαλίσετε την εθελοντική τους συμμετοχή (π.χ. διασφάλιση ότι δεν θα είναι γνωστό στον/στην εκπαιδευτικό ποια παιδιά συμμετείχαν μέσω της χορήγησης ανώνυμου ηλεκτρονικού ερωτηματολογίου ή εναλλακτικά επιλογή τάξης όπου δεν διδάσκει ο/η συγκεκριμένος/η εκπαιδευτικός, κ.λπ.).

Β. Σε περίπτωση που η έρευνά σας πραγματοποιείται κατά τη διάρκεια μίας δραστηριότητας μιας ομάδας που λαμβάνει χώρα εντός της εκπαιδευτικής διαδικασίας, π.χ. μάθημα σε σχολική τάξη με συμμετοχή παιδιών, μάθημα στο Παν/μιο με συμμετοχή φοιτητών/τριών, εκπαιδευτικό σεμινάριο, κ.λπ. και υπάρχουν συμμετέχοντες/ουσες που δεν επιθυμούν να λάβουν μέρος στην έρευνα ή για τους/τις οποίους/ες δεν έχει δοθεί σχετική συγκατάθεση, αναφέρετε π.χ. πώς θα απασχοληθούν οι μαθητές/τριες / φοιτητές/τριες που δεν θα συμμετάσχουν στην ερευνητική δραστηριότητα, όσο χρόνο αυτή διαρκεί ή πώς θα αναπληρωθεί ό,τι τυχόν χάσουν από τη μη συμμετοχή τους στη δραστηριότητα της ομάδας λόγω της διεξαγωγής της έρευνας, π.χ. αναπλήρωση μαθήματος.

Γ. Σε περίπτωση που πρόκειται για έρευνα όπου τίθενται ζητήματα ασύμμετρης σχέσης μεταξύ φορέα από τον οποίο ζητείται η συμμετοχή στην έρευνα και χρηστών του φορέα (π.χ. φυλακές, δομές ψυχικής υγείας, κ.λπ.), συζητείστε πώς θα διασφαλιστεί ότι η ενδεχόμενη άρνηση των χρηστών να συμμετάσχουν στην έρευνα δεν θα έχει συνέπειες.

* Τη διαδικασία ενημέρωσης και λήψης συναίνεσης των συμμετεχόντων/ουσών για τη συμμετοχή τους στην έρευνα-επισυνάψτε τα σχετικά έντυπα ενημέρωσης και συναίνεσης (βλ. πρότυπα εδώ: <http://www.ece.uth.gr/main/el/content/3713-deontologia-ereynas>). Σε περίπτωση που πρόκειται για έρευνα με παιδιά ή με άτομα που δεν μπορούν τα ίδια να υπογράψουν το έντυπο συναίνεσης, αναφέρετε πώς θα ενημερωθούν και πώς θα διασφαλίσετε τη συναίνεσή τους για συμμετοχή.
* Τη διαδικασία ανωνυμοποίησης, διαχείρισης και φύλαξης των δεδομένων, π.χ. χρήση ψευδωνύμων, αποθήκευση με κωδικό προστασίας, φύλαξη ερωτηματολογίων και ηχογραφημένων/βιντεοσκοπημένων συνεντεύξεων, καταστροφή αρχείου δεδομένων μετά από Χ διάστημα αφού ολοκληρωθεί η έρευνα, κ.λπ. (βλ. και πρότυπα εντύπων ενημέρωσης και συναίνεσης, εδώ: <http://www.ece.uth.gr/main/el/content/3713-deontologia-ereynas>).
* Το αν τίθεται ζήτημα σύγκρουσης συμφερόντων, δηλαδή το αν ο/η ερευνητής/τρια ή τα μέλη της ερευνητικής ομάδας ενδέχεται να επηρεαστούν κατά τη διεξαγωγή της έρευνας από οποιοδήποτε συμφέρον, π.χ. ο/η ερευνητής/τρια είναι στενός συνεργάτης/τιδα της δομής όπου διεξάγεται η έρευνα και έχει συμφέρον ώστε τα αποτελέσματα της έρευνας να παρουσιάζουν μία συγκεκριμένη εικόνα της δομής που να μην δημιουργεί κάποιο πρόβλημα στη λειτουργία της.

# 5. Εγκαταστάσεις και χρονική διάρκεια

# (Αναφέρετε τον εκτιμώμενο χρόνο διεξαγωγής της έρευνας από την προσέλκυση των συμμετεχόντων/ουσών μέχρι και την ολοκλήρωση της διαδικασίας συλλογής δεδομένων. Αναφέρετε επίσης π.χ., τους χώρους και το χρόνο συλλογής και ανάλυσης δεδομένων με έμφαση στη διασφάλιση ιδιωτικότητας, κοκ).

**6. Βιβλιογραφία**

(καταγράψτε μόνο τις τυχόν πηγές που αναφέρονται στο κείμενό σας– η έκταση της βιβλιογραφίας δεν προσμετράται στο σύνολο των 6 σελίδων της πρότασης)